એક બાજુ ભારતમાં બુલેટ ટ્રેનનું બાંધકામ શરૂ કરવામાં આવશે તો બીજી બાજુ ભારતમાં તેને ચલાવવા માટેનો મેનપાવર તાલીમ આપીને તૈયાર કરવામાં આવશે. પ્રથમ તબક્કામાં ભારતીય રેલવેના ૩૦૦ યુવાન એન્જિનિયરોને જાપાનમાં બુલેટ ટ્રેનની ટેક્નોલોજીની તાલીમ માટે મોકલવામાં આવશે. ઈ.સ. ૨૦૨૦માં વડોદરા ખાતે હાઈ સ્પિડ રેલ ટ્રેઇનિંગ ઇન્સ્ટિટ્યૂટ શરૂ કરવામાં આવશે. તેમાં જાપાનથી તમામ અદ્યતન સાધનોની આયાત કરવામાં આવશે. આ સંસ્થામાં ત્રણ વર્ષમાં ૪૦૦૦ વિદ્યાર્થીઓને તાલીમ આપીને તૈયાર કરવામાં આવશે. આ વ્યાવસાયિકો મુંબઈ અને અમદાવાદ વચ્ચેની બુલેટ ટ્રેનનું સંચાલન કરશે. ભવિષ્યમાં ભારતમાં શરૂ થનારી બુલેટ ટ્રેનો માટેનો તાલીમબદ્ધ સ્ટાફ પણ વડોદરાની સંસ્થામાં તૈયાર કરવામાં આવશે.